CELEX: 62011TN0614
Language: lv
Date: 2011-12-02 00:00:00
Title: Lieta T-614/11: Prasība, kas celta 2011. gada 2. decembrī — Garner CAD Technic u.a./Komisija

11.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 39/16
            
         Prasība, kas celta 2011. gada 2. decembrī — Garner CAD Technic u.a./Komisija
   (Lieta T-614/11)
   2012/C 39/33
   Tiesvedības valoda — vācu
   
      Lietas dalībnieki
   
   
      Prasītājas: Garner CAD Technic GmbH (Weßling, Vācija), GCT Design Organisation GmbH (Weßling), SG Aerospace GmbH (Weßling) (pārstāvji –R. Zehetmeier-Müller, M. Schweda, C. Wünschmann, F. Loose, I. Dörr un J. Eggers, advokāti)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               atcelt Eiropas Komisijas 2011. gada 26. janvāra Lēmumu C(2011) 275 par Vācijas valsts atbalstu C 7/2010 (iepriekš CP 250/2009 un NN 5/2010) “KStG, Sanierungsklausel”, lietas nr. C(2011) 275, galīgā redakcija, OV L 235, 26. lpp.;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājas būtībā norāda:
   
               1)
            
            
               LESD 107. panta 1. punkta pārkāpums: noteikums par sanāciju neesot valsts atbalsts
               Prasītājas šajā sakarā tostarp apgalvo, ka Vācijas likuma par uzņēmuma ienākuma nodokli (KStG) 8c. panta 1a. punkta noteikums par sanāciju neradot iepriekš noteiktu selektīvu iedarbību, jo ar to labvēlīgi netiekot ietekmēti noteikti uzņēmumi vai ražošanas nozares. Turklāt prasītāju skatījumā noteikums par sanāciju neesot Vācijas nodokļu tiesībās esošās principiāli neierobežotās zaudējumu atskaitīšanas un zaudējumu pagaidu pārrēķina atsauces sistēmas izņēmums, bet gan ir šķērslis šīs atsauces sistēmas spēkā esamībai.
            
         
               2)
            
            
               LESD 107. panta 1. punkta pārkāpums: neesoša selektivitāte to tirgus dalībnieku nediferencēšanas dēļ, kuri attiecībā uz sasniedzamo mērķi atrodas līdzīgā faktiskā un tiesiskā situācijā
               Šai sakarā prasītājas norāda, ka ar noteikumu par sanāciju ar tiem pašiem nosacījumiem un, neparedzot nekādu rīcības brīvību, labvēlīgi tiekot ietekmēts ikviens uzņēmums komerciālas korporācijas formā.
            
         
               3)
            
            
               LESD 107. panta 1. punkta pārkāpums: noteikuma par sanāciju pamatojums, kas saistīts ar nodokļu sistēmas būtību un iekšējo uzbūvi
               Šai sakarā prasītājas apgalvo, ka, pat ja sekotu Komisijas viedoklim un pieņemtu noteikuma par sanāciju selektīvo raksturu, tad selektivitāte būtu pamatota ar konstitucionāli tiesiskiem principiem par nodokļu ieturēšanu atbilstoši finanšu pietiekamībai, izvairīšanos no pārmērīgas nodokļu ieturēšanas un samērīguma principa nodrošināšanu.
            
         
               4)
            
            
               LESD 107. panta 1. punkta pārkāpums: nepiešķiršana prasītājai no valsts līdzekļiem
               Prasītājas norāda, ka runa nav par piešķiršanu no valsts līdzekļiem. Šai sakarā tās tostarp min, ka zaudējumus nesošai komerciālai korporācijai ar noteikumu par sanāciju nevis tiek nodrošināta jauna ar kapitāldaļām saistīta priekšrocība, bet gan netiek atņemta vien saskaņā ar neierobežotu zaudējumu pārnešanas principu un pagaidu zaudējumu pārrēķinu noteikta, pastāvoša, ar kapitāldaļām saistīta pozīcija.
            
         
               5)
            
            
               Acīmredzama kļūda novērtējumā, pamatojoties uz Vācijas nodokļu tiesiskā stāvokļa nepietiekamu ņemšanu vērā
               Šai sakarā prasītājas tostarp apgalvo, ka Komisija neesot ņēmusi vērā atbilstošās Vācijas nodokļu tiesību normas un ka apstrīdētajā lēmumā ir vērojamas rupjas kļūdas.